stanford-oval/wikipedia huggingface dataset:
Mongolian presidentinvaali 2021
Tulokset

| Ehdokas | Äänet | Osuus (%) |
| --- | --- | --- |
| Uhnaagiin Hurelsuh | 823 326 | 72,02 |
| Dangaasüregiin Enhbat | 246 968 | 21,60 |
| Sodnomzunduin Erdene | 72 832 | 6,37 |
Hyväksyttyjä ääniä:: 1  143 126
Hylättyjä tai tyhjiä ääniä:: 71 937
Äänioikeutettuja ja äänestysprosentti: 2 049 379 (59,29 %)
Lähde:
Vaalien tuloksia on pidetty kuitenkin askeleena kohti autokratiaa. Presidentiksi valittu Hurelsuh vannoi virkavalansa Mongolian parlamentin läsnäollessa 25. kesäkuuta 2021.
Deir al-Qamar

| Deir al-Qamar |
| --- | --- |

 Deir al-Qamar
 Koordinaatit: 33°41′53″N, 35°33′48″E 
Valtio:   Libanon
Alue:  Libanonvuoret
Piirikunta:  Chouf
Infobox OKVirheellinen NIMI-arvo: 
Deir al-Qamar (arab. دير القمر‎, Dayr al-Qamar) on kaupunki Libanonin Choufin piirikunnassa. Paikkakunta oli aikanaan Libanonin aluetta hallinneiden druusiruhtinaiden keskus. Myöhemmin siitä tosin kehittyi lähinnä kristittyjen maroniittien ja kreikkalaiskatolilaisten asuttama kaupunki.
Maantiede

Deir al-Qamar sijaitsee Libanonin Choufin piirikunnan keskiosassa Libanonvuorilla.
Historia

Deir al-Qamar oli alkujaan lähinnä druusien asuttama kylä. Kylä oli myös druusiruhtinas Fakhr al-Din I:n (hallitsi 1516–1544) tukikohta. Fakhr al-Din oli muuttanut kylään Baakleenista ja rakennutti paikalle edelleen jäljellä olevan moskeijan. Hänen Mani-sukunsa hallitsi Libanonvuoria Osmanien valtakunnan alaisuudessa. 1700-luvulta lähtien paikalle alkoi muuttaa maroniitteja ja kreikkalaiskatolilaisia kristittyjä, joista monet olivat rikastuneet ja rakennuttivat paikalle hulppeita asuntoja. Paikkakunta rikastui etenkin silkkikaupalla ja 1800-luvun alussa sen asukasluku oli noin 4 000, mikä oli tuolloin verrattain paljon. Paikkakunta oli muuttunut pienestä druusikylästä kukoistavaksi paikalliseksi kristityksi keskukseksi. Druusiemiiri Bashir Šihab II muutti Deir al-Qamarista vuonna 1832 rakennutettuaan itselleen uuden palatsin Beiteddineen.
Druusien ja maroniittien välit alkoivat kiristyä 1800-luvun aikana. Yhteisöjen välillä käytiin taisteluja jo 1840-luvulla. Niiden yhteydessä druusit iskivät Deir al-Qamariin marraskuussa 1841 vallaten kaupungin. Taistelut rauhoittuivat myöhemmin joksikin aikaa, kunnes ne alkoivat taas vuonna 1860. Druusijoukot surmasivat joukon kristittyjä kaupungissa kesäkuussa 1860. Sisällissodan päättyessä Libanonvuorten osmanikuvernööri eli mutasarrif Dawud Paša pakkosiirsi kaupungissa vielä olleet druusisuvut muihin kyliin ja kaupunki luovutettiin maroniiteille. Kaupunki oli myöhemmin Libanonvuorten kuvernööin vallan keskus. Sieltä lähtöisin olivat myös monet maroniittien poliittisista johtajista, heidän joukossaan esimerkiksi myöhempi Libanonin presidentti Camille Chamoun.
Libanonin sisällissodan aikana druusien Walid Jumblattin Edistyksellinen sosialistipuolue valtasi useita kyliä Choufin alueella heidän taistellessaan maroniittien joukkoja vastaan. Deir al-Qamar oli lopulta ainut suurempi maroniittien alueella edelleen hallussaan pitämä tukikohta.
Fakhr al-Din I:n moskeija.
Saidet et Tallén kirkko.
Digital Game Museum

Tavaroita museossa
Digital Game Museum on Yhdysvalloissa Kaliforniassa sijaitseva videopelien museo. Museon tavoitteena on säilöä, esittää ja tutkia digitaalisten pelien kehitystä ja historiaa sekä tutkia vaikutusta yksilöihin ja yhteiskuntaan.
Museon toiminta kattaa digitaaliset ja elektroniset pelit.
Aiheesta muualla

Viralliset kotisivut (englanniksi)
Mountain treeing feist

| Mountain treeing feist |
| --- | --- |

Avaintiedot
Alkuperämaa:   Yhdysvallat
Määrä:  Suomessa ei yhtään
Alkuperäinen käyttö:  oravan, pesukarhun, opossumin, ilveksen, puuman ja karhun metsästys - puuhun ajava koira
Nykyinen käyttö:  metsästyskoira
Muita nimityksiä:  American Treeing Feist
FCI-luokitus:  ei FCI-rotu
Ulkonäkö
Paino:  5–16 kg
Säkäkorkeus:  25–55 cm
Väritys:  mikä tahansa
Mountain treeing feist on yhdysvaltalainen koirarotu.
Ulkonäkö

Mountain treeing feististä on olemassa useita eri linjoja ja variaatioita: päätyypit ovat mountain feist ja treeing feist. Korvien tulisi olla pystyt, mutta käytännössä puolipystyjä, kärjistä taittuneita korvia näkee paljon. Häntä voi olla minkä tahansa pituinen tai typistetty; Suomessa on voimassa typistyskielto, mutta Yhdysvalloissa se toistaiseksi sallitaan. Karvapeite on lyhyt. Kaikki värit ja väriyhdistelmät sallitaan. Säkäkorkeus vaihtelee 25–55 cm välillä ja paino 5–16 kg välillä.
Alkuperä

1800-luvulla Yhdysvaltain kaakkoisosavaltioiden vuoristoissa eläneet maalaisasukkaat käyttivät pieniä metsästyskoiria. 1900-luvun lopulla olosuhteet olivat kuitenkin muuttuneet ja elinolot parantuneet, eikä näitä koiria enää tarvittu. 1980-luvun alussa rodun harrastajat aloittivat treeing feistin elvytysprojektin, ja vuonna 1984 perustettiin Mountain Feist Association. Vuonna 1985 sen nimeksi muutettiin American Treeing Feist Association, ja vuonna 1986 perustettiin puolestaan Mountain Feist Breeders Club, joka aloitti virallisen rekisteröinnin. Vuonna 1992 toimintansa aloitti puolestaan Mountain Treeing Feist Organization ja vuonna 1999 Traditional Treeing Feist Club.
Alun perin termiä Treeing Feist ("puuhun ajava feist") käytettiin mistä tahansa pienestä koirasta, jolla oli puuhunajamistaipumus. Osaa niistä jalostettiin kuitenkin systemaattisesti, ja ne saivat lopulta rotunimen Mountain Treeing Feist tai American Treeing Feist. Koska kaikki feistit ja treeing-koirat ovat amerikkalaisia, sana American on käytännössä tarpeeton, minkä vuoksi ensiksi mainittua nimitystä suositellaan.
United Kennel Club rekisteröi treeing feistiä ja mountain feistiä kahtena eri rotuna: ensiksi mainittua vuodesta 1998 ja jälkimmäistä vuodesta 2015 lähtien.
Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Tämän lisäksi se luokitellaan myös oravakoiriin. Mountain treeing feist on erikoistunut oravan ja pesukarhun metsästykseen, mutta sitä käytetään  myös opossumin, ilveksen, puuman ja karhun metsästykseen.
Mountain-linjainen buckley feist.
Treeing-linjainen atomic feist.
Delfinion (Miletos)

| Delfinion> Δελφίνιον |
| --- | --- |
 Delfinionin rauniot.
Sijainti:  Miletoksen arkeologinen alue, Balat, Didim, Aydın, Turkki
Koordinaatit:  37°31′48″N, 27°16′51″E
Rakennustyyppi:  pyhäkkö
Valmistumisvuosi:  n. 479 eaa. / n. 340–320 eaa.
Tyylisuunta:  doorilainen/­korinttilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Delfinion (m.kreik. Δελφίνιον, lat. Delphinium) eli Apollon Delfinioksen pyhäkkö oli antiikin aikainen Apollon Delfiniokselle omistettu pyhäkkö Miletoksessa Vähässä-Aasiassa, nykyisessä Turkissa. Se oli kaupungin tärkeimpiä pyhäkköjä, ja kytkeytyi Apollonin kulttiin Didymassa.
Historia

Delfinionin paikalla oli ollut pyhäkkö todennäköisesti jo ennen sitä, kun persialaiset tuhosivat Miletoksen arkaaisen kauden lopulla vuonna 494 eaa. Kirjallisista lähteistä on päätelty, että kaupungissa oli Delfinion viimeistään 500-luvulla eaa. Ensimmäinen paremmin tunnettu pyhäkkö rakennettiin kaupungin jälleenrakentamisen yhteydessä klassisen kauden alussa vuonna 479 eaa. tai pian sen jälkeen.
Raunioina säilyneessä muodossaan Delfinion rakennettiin klassisen ja hellenistisen kauden taitteessa noin vuonna 340–320 eaa. Ajoitus perustuu yhdestä sen pylväiköstä löydettyyn piirtokirjoitukseen, joka voidaan ajoittaa kyseisille vuosille. Vielä tämänkin jälkeen rakennukseen tehtiin muutoksia hellenistisen kauden lopulla. Viimeiset suuremmat lisäykset tehtiin roomalaisella kaudella 100-luvun jaa. puolessavälissä.
Pyhäkössä palvottu Apollon oli satamien ja merenkulun suojelija, Delfinios, joka oli tullut Kreetalta meritse delfiinin hahmossa. Kultti oli kreetalaista alkuperää, ja se on saattanut olla Miletoksessa aina kaupungin asuttamisesta saakka. Pyhäkkö liittyi myös Apollonin kulttiin Didymassa. Delfinionilta sai alkunsa Miletoksesta Didymaan johtanut noin 18 kilometriä pitkä Pyhä tie. Sitä pitkin kulki juhlakulkue joka kevät, Taureon-kuussa, Didyman Apollonin temppelille. Tie yhdisti näin kaksi Apollonille omistettua pyhäkköä. Delfinionia käytettiin muun muassa kokoontumiseen ennen kulkueen alkua.
Rakennus

Delfinion sijaitsi Miletoksen Pohjoisen agoran koillispuolella lähellä Leijonasatamaa. Sen varhaisimmista vaiheista ennen kaupungin tuhoa 494 eaa. on säilynyt vain suorakulmainen alttari sekä useita pyöreitä alttareita. Ne oli mahdollisesti koottu paikalle kaupungin tuhon jälkeen.
Myöhempinä aikoina pyhäkkö koostui suorakulmaisesta temenos- eli pyhäkköalueesta. Alun perin vuoden 479 eaa. tienoilla rakennetussa muodossa sen koko oli noin 30 × 45 metriä, ja sitä reunustivat stoat eli pylväshallit pohjois- ja eteläsivulta. Pyhäkön avoin pyhäkköpiha mahdollisti suurten joukkojen kokoontumisen ennen jokakeväistä kulkuetta.
Noin vuonna 340–320 eaa. pyhäkköä laajennettiin itään päin, jolloin pyhäkköpiha suurennettiin noin 61,3 × 51,6 metrin kokoiseksi. Samalle se reunustettiin pohjois-, itä- ja eteläsivuilta kaksilaivaisilla stoilla, jotka edustivat doorilaista tyyliä ja joiden syvyys oli noin 10,1 metriä. Länsipuolelta pyhäkköpihaa rajasi muuri, jossa oli kaksi oviaukkoa. Myöhemmällä hellenistisellä kaudella myös länsisivulle rakennettiin yksilaivainen stoa, jonka jälkeen pyhäkkö muodosti täydellisen peristyylipihan. Pihalla oli alttari sekä puoliympyränmuotoisia eksedroja votiivilahjoille.
Roomalaisella kaudella 100-luvulla jaa. pyhäkköpihan keskelle rakennettiin monopteros-pyörötemppeli ja länsisivulle propylon-sisäänkäynti, joka edusti korinttilaista tyyliä. Stoat muutettiin yksilaivaisiksi ja myös niiden kapiteelit korinttilaisiksi kapiteeleiksi.
Rakennuksen kivistä on löydetty lukuisia piirtokirjoituksia. Niiden perusteella sitä käytettiin myös eräänlaisena kaupunginarkistona.
Možaiskin puolustuslinja

| --- | --- |
 Puna-armeijan rintamat toisessa maailmansodassa 
Baltian rintamat: 
Baltian rintama: 
1. Baltian rintama: 
2. Baltian rintama: 
3. Baltian rintama: 
Brjanskin rintama: 
Luoteisrintama: 
Orjolin rintama : 
Valko-Venäjän rintamat: 
Valko-Venäjän rintama: 
1. Valko-Venäjän rintama: 
2. Valko-Venäjän rintama: 
3. Valko-Venäjän rintama: 
Keskustan rintama: 
Kurskin rintama: 
Lännen rintama : 
Ukrainan rintamat: 
1. Ukrainan rintama: 
2. Ukrainan rintama: 
3. Ukrainan rintama: 
4. Ukrainan rintama: 
Arorintama: 
Etelän rintama: 
Lounaan rintama: 
Voronežin rintama: 
Reservirintama : 
Kaukoidän rintamat: 
Kaukoidän rintama: 
1. Kaukoidän rintama: 
2. Kaukoidän rintama: 
Transbaikalin rintama : 
Moskovan rintamat: 
Moskovan puolustuslinja: 
Moskovan reservirintama: 
Možaiskin puolustuslinja: 
Kalininin rintama: 
Reservirintama : 
Pohjoiset rintamat: 
Karjalan rintama: 
Leningradin rintama: 
Pohjoinen rintama: 
Olhavan rintama : 
Kaukasuksen rintamat: 
Kaukasuksen rintama: 
Pohjois-Kaukasuksen rintama: 
Transkaukasian rintama: 
Krimin rintama : 
Stalingradin rintamat: 
Donin rintama: 
Kaakon rintama: 
Stalingradin rintama: 
Možaiskin puolustuslinja oli Puna-armeijan toisen maailmansodan rintama, joka perustettiin 18. heinäkuuta 1941 ja uudelleen nimettiin Moskovan reservirintamaksi 30. heinäkuuta. Možaiskin puolustuslinjan pohjalta luotiin myöhemmin Reservirintama. Rintaman komentajana toimi kenraaliluutnantti Pavel Artemjev.
Možaiskin puolustuslinja oli nopeasti rakennettu puolustuslinja, jonka tarkoituksena oli suojella Moskovaa lännen suunnasta. Se alkoi Kalininista ja kulki Volokolamskin kautta Kalugaan. Vaikka puolustuslijalle oli tuotu vahvistuksia linja muodostaneiden 5., 16., 43. ja 49. armeijan joukoista yhteisvahvuus oli vain noin 90 000 miestä. Moskovan puolustusta johtanut Georgi Žukov päättikin keskittää puolustuksen vain avainkohtiin: Volokolamskiin, Možaiskiin, Malojaroslavetsiin ja Kalugaan. Saksan asevoimien hyökkäys alkoi 15. (tai 13.) lokakuuta 1941, mikä johti nopeasti nopeasti Možaiskin ja Malojaroslavetsin valloitukseen.
Deir al-Assad

| Deir al-Assad |
| --- | --- |

 Deir al-Assad
 Koordinaatit: 32°56′11″N, 35°16′19″E 
Valtio:  Israel
Hallintoalue:  Pohjoinen
Väkiluku (2019):  12 509
Infobox OKVirheellinen NIMI-arvo: 
Deir al-Assad tai Deir al-Asad (arab. دير الأسد‎, Dayr al-’Asad, hepr. ‏דיר אל-אסד‎, Der al-Asad) on kylä Israelin Pohjoisella hallintoalueella. Sen asukkaat ovat pääasiassa arabeja ja sen asukasluku oli vuoden 2019 lopussa 12 509.
Maantiede

Deir al-Assad sijaitsee Galilean kukkuloiden juurella Akkon ja Safedin välisen maantien pohjoispuolella.
Historia

Nykyisessä kylässä on joitakin ristiretkien ajoilta peräisin olevia raunioita. Kylä on saanut nimensä myöhemmin Muhammad al-Assad al-Safadi nimisen suufilaisen tietäjän mukaan. Historiallisissa lähteissä kylän alkuperäisen nimen sanotaan olleen Deir al-Hadr ja asukkaiden sanotaan olleen kristittyjä. Osmanisulttaani Selim antoi kylän al-Assadille ja hänen jälkeläisilleen.
Väestö

Deir al-Assadin asukasluku vuoden 2019 lopussa oli 12 509. Kaupungin asukkaat ovat pääasiassa arabeja.
Mpande

| Mpande kaSenzangakhona Zulu |
| --- | --- |
 
Zulujen kuningas
Valtakausi:  1840–1872
Edeltäjä:  Dingane
Seuraaja:  Cetshwayo

Syntynyt:  1798 Babanango
Kuollut:  1872 (ikä 73–74) Nodwengu
Isä:  Senzangakhona
Äiti:  Songiya kaNgotsha Hlabisa
Mpande (1798 Babanango, Zulumaa – 1872) oli zulujen kuningas, joka hallitsi vuosina 1840–1872. Mpande oli häntä edeltäneiden kahden zulukuninkaan, Shakan ja Dinganen, velipuoli.
Blood Riverin taistelun jälkeen zuluvaltakunta ajautui sisäpoliittiseen kriisiin ja hajosi. Mpanden velipuoli Dingane, joka hallitsi zuluvaltakuntaa, ei luottanut Mpandeen ja suunnitteli tämän surmaamista. Mpande pakeni etelään tuhansien seuraajien kanssa.
Voortrekkerit halusivat zulujen johtoon heihin Dinganea suopeammin suhtautuvat kuninkaan ja ryhtyivät tukemaan Mpandea sotilaallisesti. Buurien tuella Mpande löi Dinganen joukot Magongon taistelussa 1840 ja nousi zulujen kuninkaaksi.
Mpanden poikien Cetshwayon ja Mbuyazin välisessä sisällissodassa hän tuki Mbuyazia, mutta lopulta Cetshwayo voitti sodan 1857. Estääkseen Cetshwayota horjuttamasta hänen asemaansa Mpande haki tukea sekä briteiltä että buureilta, ja luovutti vastineeksi osia alueistaan. Brittiläisen Theophilus Shepstonen välittämänä Cetshwayo ja Mpande sopivat erimielisyytensä ja Mpande säilyi kuninkaana kuolemaansa asti.
Mp

Mp tarkoittaa seuraavia:
Martinair, IATA-koodi MP, lentoyhtiö
MP, Pohjois-Mariaanien maakoodi ja postilyhenne
millipondi, tunnus mp, voiman yksikkö
megapondi, tunnus Mp, voiman yksikkö
mezzopiano, mp, ’melko hiljaa’, nuottikirjoituksen äänenvoimakkuusmerkintä
modus ponens, MP, logiikan päättelysääntö
miespuolinen, mp, toinen ihmisen sukupuolista
Maatilan Pellervo, MP, suomalainen aikakauslehti
maanpuolustus, mp, maan alueellisen koskemattomuuden turvaaminen
moottoripyörä, mp., ajoneuvo
manu propria, m.p., merkintä, jolla osoitetaan, että teksti tai teos on omakätisesti laadittu
muistomerkin pystyttäjä, m.p., latinan ilmauksesta monumentum posuit, merkintä, jolla osoitetaan muistomerkin pystyttäjä
matkapuhelin, MP, englannin ilmauksesta mobile phone, puheyhteyksiin tarkoitettu matkaviestin
sotilaspoliisi, MP, englannin ilmauksesta military police, sotilas, joka on koulutettu kriisin tai sodan aikaista järjestyksenpitoa varten
meriympäristölle vaarallinen, MP, englannin ilmauksesta marine pollutant, merille haitallisen aineen osoittava merkintä
Mikkelin Palloilijat, MP, suomalainen urheiluseura
Marjaniemen Purjehtijat, MP, suomalainen urheiluseura
parlamentaarikko, M.P., englannin ilmauksesta Member of Parliament, parlamentin jäsen.
mainitussa paikassa, mp.
mielipide
MP – Minä pelkään, Pekka Hyytiäisen ohjaama draama- ja kauhuelokuva vuodelta 1982.
MobilePay (puhekielessä) Danske Bankin kehittämä mobiilimaksusovellus
Mario Party, Nintendon videopeli
Mario Party (pelisarja), Nintendon videopelisarja
moniprosessointi.
Digital Love

| ”Digital Love” Daft Punk |
| --- | --- | --- |

Singlen tiedot
 B-puoli: ”Aerodynamic Aerodynamite”
 Julkaistu: 21. elokuuta 2001
 Formaatti: CD
 Tekijä(t): Thomas Bangalter Guy-Manuel de Homem-Christo George Duke Carlos Sosa
 Tyylilaji: house
 Kesto: 04.58
 Levy-yhtiö: Virgin
Daft Punkin muut singlet
| ”Aerodynamic” 2001 | ”Digital Love” 2001 | ”Harder, Better, Faster, Stronger” 2001 |
Digital Love on Daft Punkin vuonna 2001 julkaistulla albumilla Discovery julkaistu kappale. Kappale kestää lähes 5 minuuttia. Kappaleessa lauletaan enemmän kuin missään muussa Discoveryn menestyskappaleissa.
Kappaleet

"Digital Love" (radio edit) – 3.59
"Digital Love" (album version) – 4.58
"Digital Love" (Digital Dub) – 4.58
"Aerodynamic"
"Aerodynamite"
Monomahin kruunu

Monomahin kruunu
Monomahin kruunu (ven. Шапка Мономаха, Šapka Monomaha) oli Venäjän ruhtinaiden ja tsaarien kruunu. Se on tehty kahdeksesta kultaisesta laatasta, joita koristavat filigraanit, helmet ja jalokivet. Kruunulla on turkisreunus.
Monomahin kruunu mainitaan ensimmäisen kerran vuodelta 1328 peräisin olevassa Iivana Kalitan testamentissa. Siitä tuli Moskovan ruhtinaiden omaisuutta, ja se annettiin eteenpäin isältä vanhimmalle pojalle. Kruunu on tehty todennäköisesti 1200-luvun lopulla tai 1300-luvun alussa, mutta 1400-lukulaisen legendan mukaan Kiovan Rusin suuriruhtinas Vladimir Monomah olisi saanut 1100-luvulla kruunun Bysantin keisarilta Konstantinos IX:ltä ja kypäränmallinen osa olisi lahja mongoliruhtinaalta, johon Eremitaasin taidemuseon johtavan tutkija M. G. Kramarovskin mukaan viittaa sen Kultaisen ordan alueelle tyypillinen filigraanikoristelu.
Monomahin kruunua käytettiin vuodesta 1547 Iivana Julmasta lähtien noin 140 vuoden ajan tsaarien kruunaamiseen. Viimeinen tsaari, joka kruunattiin Monomahin kruunulla, oli Iivana V vuonna 1682. Uuden tsaarin kruunajaisrituaali muuttui tämän jälkeen, ja kruunun sijaan tsaarin sittemmin keisari sai diadeemin. Monomahin kruunu tuotiin esille tyynyllä osoittamaan kuninkaallista asemaa.
Monomahin kruunu on nykyään näytteillä Moskovassa Kremlin asehuoneessa.
Aiheesta muualla

Kuvia tai muita tiedostoja aiheesta Monomahin kruunu Wikimedia Commonsissa
Miss Kiss Kiss Bang

|  Miss Kiss Kiss Bang> Kappaleen tiedot |
| --- | --- |
Esittäjä(t):  Alex Swings Oscar Sings
Tyylilaji:  pop
Säveltäjä(t):  Alex Christensen Steffen Häfelinger
Sanoittaja(t):  Alex Christensen Steffen Häfelinger
Euroviisutiedot
Vuosi:  2009
Maa:  Saksa
Kieli:  englanti
Sijoitus:  20.
Pisteet:  35
Miss Kiss Kiss Bang on Alex Swings Oscar Singsin esittämä kappale, jolla se edusti Saksaa vuoden 2009 Eurovision laulukilpailussa Venäjän Moskovassa.
Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta 20. sijalle.
Munakunta

Munakunta (vuoteen 1978 Vientikunta Muna) on suomalaisten kananmunantuottajien osuuskunta, joka harjoitti munien tukku-, vähittäis- ja vientikauppaa. Nyt se on osa yhteispohjoismaista DAVA Foodsia. Kananmunien tuotemerkkinä on Kultamuna.
Historiaa

Tammikuussa 1922 kaupparekisteriin merkitty Vientikunta Muna r.l. syntyi aikana, jolloin sekä suomalainen siipikarjatalous että osuustoiminta kehittyivät nopeasti. Se perustettiin munantuottajien osuuskuntien (joita oli 78 vuoden 1916 lopussa) keskusliikkeeksi hoitamaan munien laadunvalvontaa sekä myyntiä niin kotimaassa kuin vientimarkkinoilla..
1970-luvun loppupuolella toiminta oli painottunut Suomen markkinoihin niin, että nimi muutettiin 1978 Munakunnaksi. Vuoden 2007 paikkeilla jäseniä oli 300 ja munia käsiteltiin vuodessa noin 33 miljoonaa kiloa. Munakunnan markkinaosuus kotimaan vähittäiskaupasta oli tuolloin noin 65 prosenttia.
2010-luvun keskivaiheilla Munakunta liittoutui tanskalaisen Hedegaard Foodsin ja ruotsalaisen Lantägg AB:n kanssa ja siirsi koko liiketoimintansa uuteen DAVA Foods -yhtiöön. Yrityskaupan myötä tanskalainen Danish Agro sai määräysvallan myös Suomessa ja Virossa toimivassa Muna Foodsissa.
Darth Revan

Darth Revan on kuvitteellinen henkilö Star Wars: Knights of the Old Republic -pelissä. Hän oli voimakas sith-lordi ja Darth Malakin mestari ja hän melkein valtasi Vanhan Tasavallan.
Alkuvaiheet

Revanin syntyperää ei tiedetä, mutta monien tarinoiden mukaan hän syntyi galaksin Ulkoreunalla. Hänellä oli vanhemmat, mutta heistäkään ei ole tietoa. Kun jedit ensimmäisen kerran löysivät hänet, he huomasivat että hän oli erittäin vahva Voimassa ja ottivat hänet koulutukseen. Esikoulutuksen jälkeen padawanina hänen mestarinaan toimi jedimestari Kreia, josta myöhemmin tuli sith-lordi Darth Traya. Myöhemmin hänellä oli muitakin mestareita, mutta Kreia oli hänelle kaikkein tärkein. Dantooinessa hän tapasi Malakin ja heistä tuli hyvät ystävät.
Mandaloriaani-sodat

Vaikka Revan olikin vahva Voimassa, hän oli kuitenkin päättäväinen ja ylpeä. Nämä kaksi ominaisuutta vaikuttivat suuresti siihen, kun Mandaloriaanit alkoivat tehdä tuhojaan Ulkoreunalla ja Mandaloriaanisodat alkoivat. Kun Tasavalta oli joutunut pulaan sodassa, se pyysi Jedineuvostoa apuun. Jedit eivät kuitenkaan reagoineet saman tien vaan pyysivät aikaa selvittääkseen Mandaloriaani-uhan suuruuden. Revan ja Malak sen sijaan pettivät jedineuvoston ja alkoivat hankkia muita jedejä puolellensa sotaan. Kerrotaan, että tuona hetkenä Voiman Pimeä Puoli kutsui Revania. Saatuaan kaikki mahdolliset jedit mukaansa, Revan ja Malak lähtivät sotaan. Ennen Revanin mukaantuloa Mandaloriaanit sotivat lähes ilman minkäänlaista vastarintaa, mutta he pian huomasivat Revanin mahtavuuden taistelukentällä. Revan oli suoranainen mestaritaktikko sodankäynnin suhteen. Kun viimeinen taistelu Malachor V -planeetalla päättyi, Revan, Malak ja heidän mukanaan olleet joukot häipyivät tunnetusta galaksista. Heistä ei kuultu mitään mitään pariin vuoteen.
Nousu sith-lordiksi

Kun Revan ja Malak olivat häipyneet, Voiman Pimeä Puoli alkoi kutsua heitä toden teolla. Malachor V oli toiminut ikään kuin ensiaskeleena kaikelle. Kukaan ei tiennyt, että Voiman Pimeä Puoli ja sith-opetukset virtasivat siellä erittäin vahvana. Malachor V johdatti Revanin myös Korribaniin, mahdolliseen sithien synnyinmaailmaan. Näin hän alkoi oppia itse sithien oppeja ja tekniikoita. Revanin vaikutus muihin älyllisiin olioihin johtajana oli vahva, joten hän pystyi helposti käännyttämään kenet tahansa jedin Pimeälle Puolelle. Ja koska hän oli erittäin vahva, kykeni hän tappamaan kaikki, jotka eivät kääntyneet hänen puolelleen. Tämän avulla hän sai valtavasti kannattajia. Myöhemmin Dantooinesta Revan ja Malak löysivät yli 30 000 vuotta vanhan tähtikartan, joka johti Tähtitakomo(Star Forge) -nimiselle avaruusasemalle. Revan ajatteli, että tuolla hän voisi raivata Tasavallan tieltään. Hän löysikin sen ja myös nimitti itsensä sith-lordiksi. Tähtitakomon avulla Revan kykeni rakentamaan laivaston ennätysvauhtia, sillä se kykeni rakentamaan lähes mitä tahansa Voimasta. Revan ei kuitenkaan aikonut käyttää sitä muuhun kuin Tasavallan tuhoamiseen, koska hän tiesi että se johtaisi aikanaan hänen ja hänen Sith- armeijansa tuhoon. Pian Revan hyökkäsikin Tasavallan kimppuun.
Malakin petos

Jo alusta asti näytti siltä, että mikään ei voisi pysäyttää Revanin sith-armeijaa. Jedeillä oli kuitenkin salainen ase, jolla he kykenivät pitämään sithit erossa täydellisestä voitosta. Tämä ase oli jediritari Bastila Shanin (Bastila Shan on Revanin elämänkumppani) Taistelumeditaatio-kyky. Tämän avulla jedit asettivat Revanille ja Malakille ansan, tavoitteena kaapata Revan. Suunnitelma onnistui, muttei ihan toivotulla tavalla. Kun jedit tunkeutuivat Revanin lippulaivaan, ja löysivät Revanin, Malak petti mestarinsa ja käski ampua Revanin aluksen komentosillalle. Siellä Revan ja jedit kamppailivat, kunnes tärähti. Revan vahingoittui vakavasti ja olisi kuollut, mutta Bastila, joka oli jedien mukana, onnistui pitämään hänet elossa Voiman avulla. Tehdessään tämän hän myös loi yhteyden Revaniin Voiman kautta. Jedit onnistuivat pääsemään karkuun Revan mukana ennen kuin Revanin lippulaiva räjähti. Tämän jälkeen Malak nimitti itsensä sith-lordi Darth Malakiksi.
Aiheesta muualla

Darth Revan Jedipediassa